Sporadi

Sporadi (grčki: Σποράδες / Sporades što znači raspršen od σπόρος / Sporos = sjeme, klica) ili Sjeverni Sporadi (Βόρειες Σποράδες) je Grčki arhipelag u Egejskom moru duž istočne obale Grčke, sjeveroistočno od otoka Eubeja. Geografija To je skupina od 24 otoka, od njih su pet naseljeni; Alonisos, Skiatos, Skopelos, Peristera i Skiros, ukupne površine od 275,7 km² i 13 798 stanovnika. Sporadi su administrativno podjeljeni na dvije grčke periferije; Tesaliju (većina otoka) i Centralnu Grčku (otok Skiros i nekoliko nenaseljenih otočića). U antici je taj arhipelag bio poznat pod imenom Tesalski otoci ili Sjeverni Sporadi, za razliku od Trakijskih otoka ili Istočnih Sporada (u koje je bio uključen otok Imbros (sada u Turskoj) uz otoke Samotraki, Tasos, Limnos i Ajos Efstratios u sjeveroistočnom Egeju. Zapadni Sporadi je naziv za grupu raštrkanih otočića jugozapadnog Egeja, u koju ne ulaze Kikladi te otoci Saronskog zaljeva, osim Hidre i Specesa. Reference Vanjske veze Sporades na portalu Encyclopædia Britannica (en)